Redbad Klijnstra-Komarnicki

Redbad Klijnstra-Komarnicki (29 novimber  1969 yn Amsterdam) is in Poalsk akteur fan Frysk en Nederlânsk komôf.

 Libben en wurk 
Klijnstra-Komarnicki waard berne as soan fan in Nederlânske heit fan Frysk komôf en in Poalske mem. Hy die it gymnasium yn Amsterdam, mar folge yn Warsjau in toanielopleiding. Hy studearre dêr ôf yn 1994 en bleau dêrnei yn Poalen.

Hy spile yn ferskaat oan Poalske films, telefyzjerigen en teäters, mar ek yn de Dútsktalige film Feuerreiter (1998), in ynternasjonale koproduksje en yn in ôflevering fan de Nederlânske tf-rige De zeven deugden (1999).

Yn de Poalske telefyzjerige Na dobre i na złe ('Yn goede en minne tiden') spilet er sûnt 2007 de Nederlânske dokter Ruud van der Graaf.

Klijnstra-Komarnicki wennet op 't heden yn Warsjau. Hy hat in kafee en is artistyk lieder fan it teäter Centralny Basen Artystyczny yn Warsjau.

Klijnstra-Komarnicki is ek de inisjatyfnimmer fan Festyn O Holender!, in strjitfeest yn de geast fan de Nederlânske keningsdei dat sûnt 2008 alle jierren yn maaie organisearre wurdt foar syn kafee oer.

Yn 2012 spile er de rol fan de Poalske Stenjek yn de Nederlânske skriller De verbouwing.

 Filmografy 
Unfolslein:;
 Film
 2016: Music, War and Love - Horst
 2016: Smolensk 
 2012: De verbouwing 
 2008: Cztery noce z Anną
 2007: 0 1 0
 2007: Mała wielka miłość 
 2005: Fotoplastykon
 2002: Jedermanns Fest – Daniel
 1998: Hölderlin, le cavalier de feu - Georg Hammelmann

 Telefyzje
 2016: Strazacy - Aleksander Szajna
 2016: Druga szansa - Coach Andrzej
 2015: Ojciec Mateusz - Aleksander Morus

 Keppelings om utens 
 Redbad Klijnstra-Komarnicki yn IMDB
 Offisjeel webstee fan Festyn O Holender!

Kategory:Nederlânsk telefyzje-akteur
Kategory:Nederlânsk filmakteur
Kategory:Nederlânsk toanielakteur
Kategory:Nederlânsk toanielregisseur
Kategory:Nederlânsk ûndernimmer
Kategory:Poalsk telefyzje-akteur
Kategory:Poalsk filmakteur
Kategory:Poalsk toanielakteur
Kategory:Poalsk toanielregisseur
Kategory:Poalsk ûndernimmer
Kategory:Nederlânsk persoan fan Frysk komôf
Kategory:Nederlânsk persoan fan Poalsk komôf
Kategory:Poalsk persoan fan Frysk komôf
Kategory:Poalsk persoan fan Nederlânsk komôf
Kategory:Persoan berne yn 1969